L 183/52 Jurnalul Oficial al Uniunii Europene 24.6.2014 DECIZII DECIZIA 2014/380/PESC A CONSILIULUI din 23 iunie 2014 de modificare a Deciziei 2011/137/PESC privind măsuri restrictive având în vedere situația din Libia CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 28 februarie 2011, Consiliul a adoptat Decizia 2011/137/PESC privind măsuri restrictive având în vedere situația din Libia (). (2) La 19 martie 2014, Consiliul de Securitate al Organizaţiei Națiunilor Unite a adoptat Rezoluția 2146 (2014) [RCSONU 2146 (2014)] care autorizează statele membre ale ONU să inspecteze în marea liberă navele desemnate de comitetul instituit în temeiul punctului 24 din RCSONU 1970 (2011) (denumit în continuare „comitetul”). (3)  RCSONU 2146 (2014) prevede ca statele de pavilion ale navelor desemnate să ia, dacă a dispus astfel comitetul, măsurile necesare pentru a interzice navelor respective să încarce, să transporte la bord sau să descarce ţiței exportat ilegal din Libia, în absența unei notificări din partea punctului de contact al Guvernului Libiei. (4) De asemenea, RESONU 2146 (2014) prevede ca statele membre ale ONU să ia, dacă a dispus astfel comitetul, măsurile necesare pentru a interzice navelor desemnate să pătrundă în porturile lor, cu excepția cazului în care intrarea în port este necesară în vederea unei inspecții, a situațiilor de urgență sau a cazului reîntoarcerii în Libia. (5)  De asemenea, RCSONU 2146 (2014) prevede, dacă a dispus astfel comitetul, interdicția de a furniza servicii de încărcare în buncăre, cum ar fi furnizarea de combustibil sau de provizii, sau a altor servicii de întreţinere în beneficiul navelor desemnate, cu excepția situației în care furnizarea unor astfel de servicii este necesară pentru motive umanitare sau în cazul reîntoarcerii în Libia. (6) De asemenea, RESONU 2146 (2014) prevede, dacă a dispus astfel comitetul, interdicția de a participa la tranzacții financiare al căror obiect îl constituie țițeiul exportat ilegal din Libia aflat la bordul navelor desemnate. (7)  În conformitate cu Decizia 2011/137/PESC, Consiliul a realizat o reexaminare completă a listelor de persoane și entități prevăzute în anexele II și IV la decizia respectivă. (8) Informaţiile de identificare referitoare la una dintre entitățile aflate pe lista de persoane şi entități prevăzută în anexa IV la Decizia 2011/137/PESC ar trebui să fie actualizate. (9) Nu mai există motive pentru menţinerea a două entități pe lista de persoane şi entități prevăzută în anexa IV la Decizia 2011/137/PESC. (10) Decizia 2011/137/PESC ar trebui, prin urmare, să fie modificată în consecință, () JOL58,3.3.2011, p. 53.